armvectores/hy_wikipedia_2023 huggingface dataset:
Ալեքս Ռոսս

Ալեքս Ռոսս (Alex Ross,1968[…], Վաշինգտոն, Կոլումբիայի շրջան, ԱՄՆ), ամերիկացի երաժշտական քննադատ։ 1996 թվականից The New Yorker շաբաթաթերթի մշտական սյունակագիրը։


== Կենսագրություն ==
1986 թվականին Ռոսը ավարտել է Վաշինգտոնի Սուրբ Ալբանի դպրոցը և 1990 թվականին դարձել Հարվարդի համալսարանի շրջանավարտ, որտեղ նա եղել է կոմպոզիտոր Պիտեր Լիբերսոնի աշակերտը և աշխատել է WHRB քոլեջի ռադիոկայանում որպես հաղորդավար՝ պատասխանելով դասական երաժշտության և անդեգրաունդային ռոքի համար։ Նա ստացել է բակալավրի աստիճան արվեստի բարձրագույն գերազանցության Ջեյմս Ջոյսի ատենախոսության համար 
1992-1996 թվականներին Ռոսը երաժշտական քննադատ է աշխատել The New York Times-ում։ Նա նաև հրատարակվել է The New Republic, Slate, London Review of Books, Lingua Franca, Fanfare և Feed-ում։ 1993 թվականին առաջին անգամ գրել Է The New Yorker-ի համար և 1996 թվականին դարձել է մշտական հեղինակ։
2007 թվականին Farrar, Straus and Giroux հրատարակչությունը թողարկեց նրա առաջին գիրքը՝ The Rest is Noise: Listening to the Twentieth Century («Հաջորդը ՝ աղմուկը։ Լսելով 20-րդ դարը»), որը նվիրված է երաժշտական մշակույթի պատմությանը 1900 թվականից սկսած։ ԱՄՆ-ում նա գովեստի խոսքեր է հավաքել՝ մտնելով 2007 թվականի լավագույն գրքերի տասնյակում, New York Times-ի վարկածով, ստացել է գրքային քննադատների ազգային շրջանակի մրցանակը և Պուլիտցերյան մրցանակի և Սեմյուել Ջոնսոնի անվան մրցանակի անվանակարգերը։ Երեք տարի անց նույն հրատարակչությունում լույս է տեսել Ռոսսի Listen to This («Լսեք») երկրորդ գիրքը ։
Ռոսն արժանացել է ՄԱԿ-Արթուրի կրթաթոշակին, երեք անգամ արժանացել Է ամերիկացի կոմպոզիտորների, հեղինակների և հրատարակիչների միության կողմից՝ երաժշտությանը նվիրված հրապարակումների համար Դիմս Թեյլորի անվան մրցանակին, ինչպես նաև Բեռլինի ամերիկյան ակադեմիայի կողմից ստացել է Հոլցբրինկայի մրցանակ։
2005 թվականին Ալեքս Ռոսը և ռեժիսոր Ջոնաթան Լիսեկին (Jonathan Lisecki) ամուսնացան Կանադայում։


== Մատենագրություն ==
Ross, Alex. The Rest Is Noise: Listening to the Twentieth Century. — New York: Farrar, Straus and Giroux, 2007. — ISBN 978-0-374-24939-7
Ross, Alex. Listen to This. — Fourth Estate, 2010. — ISBN 978-0-00-731906-0


== Ծանոթագրություններ ==


== Արտաքին հղումներ ==
Ալեքս Ռոսի բլոգը
Կլոդ Մութաֆյան

Կլոդ Մութաֆյան (հուլիսի 27, 1942(1942-07-27), Կլամար), ֆրանսահայ մաթեմատիկոս, պատմաբան, հայագետ, Հայաստանի գիտությունների ազգային ակադեմիայի արտասահմանյան անդամ, Երևանի պետական համալսարանի պատվավոր դոկտոր, Սորբոնի համալսարանի պրոֆեսոր։


== Կենսագրություն ==
Կլոդ-Արմեն Մութաֆյանը ծնվել է 1942 թվականին՝ 1915 թվականի ցեղասպանությունից մազապուրծ ծնողների ընտանիքում։ Հայրը ֆրանսահայ նկարիչ Զարեհ Մութաֆյանն է։
Ավարտել է Փարիզի հարավային համալսարանը՝ մաթեմատիկա մասնագիտությամբ (1965), սովորել Փարիզի մանկավարժական ինստիտուտում (1962–1966), ստացել բյուզանդագիտության խորացված ուսուցման դիպլոմ Սորբոնի համալսարանում (1993)։ 2002 թ. Փարիզ 1 Պանթէոն-Սորբոն համալսարանում պաշտպանել է դոկտորական ատենախոսություն՝ «Հայկական դիվանագիտությունը խաչակրաց արշավանքների ժամանակաշրջանում» թեմայով։
Կիլիկիայի Հայոց թագավորության պատմության և մշակույթի վերաբերյալ բազմաթիվ ֆրանսերէն աշխատությունների հեղինակ է։ 1988 թվականին լույս է տեսել «Կիլիկյան կայսրությունների խաչմերուկներում» երկհատոր աշխատությունը, թարգմանվել նաև հայերեն, իսկ 2002 թվականին՝ «Կիլիկիայի հայկական թագավորությունը, 12րդ-14րդ դդ.» ("Le Royaume Arménien de Cilicie, XIIe-XIVe siècle") աշխատութիւնը։ 2010 թվականին լույս է տեսել «Հայաստանի 12 մայրաքաղաքները» («Les douze capitales d’Arménie») ֆրանսերեն գիրքը (խմբագիրներ՝ Կլոդ-Արմեն Մութաֆյան, Պատրիկ Տոնապետյան), իսկ 2012 թվականին՝ Կլոդ-Արմեն Մութաֆյանի «Լևանտյան Հայաստան» աշխատությունը։
Կլոդ-Արմեն Մութաֆյանը երեք մեծ ցուցահանդես է կազմակերպել

«Կիլիկիայի հայոց թագավորությունը»՝ Սորբոնի մատուռ (1993)
«Հռոմ-Հայաստան»՝ Վատիկան, Սիքստինյան սրահ (1998)
«Գրի մոգականությունը»՝ Մարսել (2007)


== Պարգևներ ==
Մովսես Խորենացու մեդալ, 2022։


== Ծանոթագրություններ ==


== Արտաքին հղումներ ==
Կլոդ Մութաֆյան, Մերձավոր Արևելքի Հայաստանը Archived 2015-10-27 at the Wayback Machine.
Կլոդ Մութաֆեան, Ժամանակի վկան
Կլոդ֊Արմէն Մութաֆեան. «Կիլիկեան Հայաստան - պատմագիտական սխալներ»
Հարցազրույց պրոֆեսոր Կլոդ֊Արմէն Մութաֆեանի հետ
Կլոդ Մութաֆյան Archived 2014-05-29 at the Wayback Machine.
Հայաստանը Ֆրանսիայի բարեկամը չէ, այլ՝ փոքրիկ քույրիկը
Ռիչարդ Ռոջերս (թատրոն)

«Ռիչարդ Ռոջերս» (անգլ.՝ The Richard Rodgers Theatre), բրոդվեյան թատրոն, գտնվում է 46-րդ փողոցի արևմտյան հատվածում, Մանհեթենի թատերական թաղամասում, Նյու Յորք, ԱՄՆ։ Անվանակոչվել է ի պատիվ կոմպոզիտոր Ռիչարդ Ռոջերսի։


== Պատմություն ==
Թատրոնը կառուցվել է ըստ ճարտարապետ Իրվին Չանինի նախագծի։ Բացվել է 1925 թվականին, «Չանինի 46-րդ փողոց» (անգլ.՝ Chanin's 46th Street Theatre) անունով։ Գոյության ամբողջ ընթացքում մի քանի անգամ փոխել է սեփականատերերին։ Մի քանի անգամ թատրոնը հանձնվել է «The Shubert Organization» կազմակերպությանը, որն այն ամբողջությամբ գնել է թատրոնը 1931 թվականին և անվանումից հանել է ճարտարապետի անունով։  
1945 թվականին թատրոնը վերցնում է Ռոբերտ Վ. Դաուլինգը։ 
1960 թվականին «46-րդ փողոցը» գնվել է պրոդյուսեր Լեստեր Օսթերմանի կողմից, ով իր հերթին այն վաճառել է պրոդյուսերներ Սթիվեն Ռ. Ֆրիդմանին ու Իրվին Մեյերին։
1981 թվականին թատրոնը գնել և վերանորոգել է «Nederlander Organization» թատերական կազմակերպությունը։ 1990 թվականին «46-րդ փողոց»-ը վերանվանվել է «Ռիչարդ Ռոջերս»` ի պատիվ հայտնի կոմպոզիտոր Ռիչարդ Ռոջերսի։
Այսօր թատրոնը ռեկորդային թվով «Թոնի մրցանակակիր» է «Լավագույն պիես» և «Լավագույն մյուզիքլ» անվանակարգերում։


== Հիմնական ներկայացումներ ==
1925. «Գրինվիչ խենթ գյուղը»
1927. «Լավ նորություններ»
1932. «Քո մասին եմ երգում»
1947. «Ֆինիանի ծիածանը»
1950. «Տղաներն ու գեղեցկուհիները»
1961. «Donnybrook!»
1969. «1776»
1975. «Չիկագո»
1978. «Տեխասի լավագույն հասարակաց տունը»
1982. «Ինը»
1987. «Ցանկապատեր»
1991. «Յոնքերսում կորածները»
1995. «Ինչպես հաջորղվել բիզնեսում` ոչինչ չանելով»
1996. «Չիկագո»
1998. «Ազատները»
2002. «Հեռացի՛ր»
2006. «Տարզան»
2007. «Սիրանո դե Բերժերակ»
2008. «Բարձունքում»
2011. «Բենգալյան վագրը Բաղդատի գազանանոցում»
2012. «Պորգի և Բես»
2013. «Կատուն շիկացած տանիքում», «Ռոմեո և Ջուլիետ»
2014. «Եթե, հետո»
2015. «Համիլթոն» (ընթացիկ)


== Ծանոթագրություններ ==


== Արտաքին հղումներ ==
Թատրոնի պաշտոնական կայք Archived 2017-11-30 at the Wayback Machine. (անգլ.)
Թատրոնի էջը Internet Broadway Database-ում (անգլ.)
Նատալյա Սացի հուշարձան

Նատալյա Սացի հուշարձան (ռուս.՝ Памятник Наталии Сац), հուշարձան Ռուսաստանի մայրաքաղաք Մոսկվայում, որը նվիրված է խորհրդային թատերական ռեժիսոր, գրող, դրամատուրգ, մանկավարժ, Մոսկվայի մանկական թատրոնի (1936 թվականից՝ Կենտրոնական մանկական թատրոն) տնօրեն և գեղարվեստական ղեկավար, ԽՍՀՄ ժողովրդական արտիստ Նատալյա Սացին (1903-1993)։ Տեղադրվել է նրա անունով կոչվող պետական մանկական երաժշտական թատրոնի մուտքի մոտ։
Հասցեն` ք. Մոսկվա, Վեռնադսկու պողոտա, 5։


== Բացում ==
Հուշարձանի բացումը տեղի է ունեցել 1998 թվականի հունիսի 1-ին` Երեխաների պաշտպանության միջազգային օրվա կապակցությամբ, քանի որ դերասանուհու ամբողջ կյանքն ու աշխատանքը նվիրված էր երեխաներին։ Սակայն որոշ աղբյուրներում նշվում են 2001 և 2003 թվականները։ Բացման արարողությանը ներկա են եղել Մոսկվայի քաղաքապետ Յուրի Լուժկովը, մշակույթի նախարար Նատալյա Դեմենտևան, ԽՍՀՄ ժողովրդական արտիստուհի Նատալյա Դուրովան և կոմպոզիտոր Տիխոն Խրեննիկովը։ Շինարարության նախաձեռնողներն են եղել Նատալյա Սացի հիմնադրամը, Ռուսաստանի Դաշնության մշակույթի նախարարությունը, Մոսկվայի մշակույթի կոմիտեն և Ռուսաստանի թատերական գործիչների միությունը։ Ֆինանսավորումն իրականացվել է Մոսկվայի կառավարության հաշվին։


== Նկարագրություն ==
Բրոնզե հուշարձանը պատկերում է երիտասարդ Նատալյա Սացին` երկու երեխաների` Կարմիր գլխարկի հագուստով աղջկա և Գորշ գայլի կերպարով տղայի շրջապատում։ Հորինվածքը տեղադրված է դորիական խոյակի տեսքով պատրաստված գրանիտե պատվանդանի վրա։ Նախագծի հեղինակներն են քանդակագործ Ալեքսանդր Բալաշովը և ճարտարապետ Ալեքսանդր Վելիկանովը։


== Ծանոթագրություններ ==


== Գրականություն ==
Вострышев М. И. Москва: все культурные и исторические памятники. — М.: Алгоритм, Эксмо, 2009. — 512 с. — ISBN 978-5-699-31434-8
Доронина Л. Мастера русской скульптуры XVIII—XX веков. — М.: Белый город, 2008. — Т. 2.
Союз писателей РСФСР, Руссиян С.Ф.С.Р. Комитет по печати, Государственный комитет Совета Министров РСФСР по делам издательств, полиграфии и книжной торговли Детская литература, Выпуски 1-6. — М.: Советская Россия, 1998.
Դաշտաձոր

Դաշտաձոր, գետ Սևանա լճի ավազանում, Մարտունի գետի վտակը։ Հոսում է Մարտունու շրջանի տարածքով։


== Ծանոթագրություններ ==
Պրեմիեր Լիգա 2015-16 (Անգլիա)

Անվան այլ կիրառումների համար տե՛ս՝ Պրեմիեր Լիգա 2015-16 (այլ կիրառումներ)Պրեմիեր Լիգա 2015/2016 մրցաշրջան, Անգլիայի Պրեմիեր Լիգայի 24-րդ խաղարկությունը, որը հիմնվել է 1992 թվականին։
Հանդիպումների օրացույցի վիճակահանությունը տեղի է ունեցել 2015 թվականի հունիսի 17-ին։ Մրցաշրջանը կմեկնարկի 2015 թվականի օգոստոսի 8-ին։ Չեմպիոնական տիտղոսը կպաշտպանի Չելսին։
Առաջնությունը մասնակցում է 20 թիմ։ Մրցաշարի նոր մասնակիցներն են Բորնմուտը, Ուոթֆորդը և Նորվիչ Սիթին։


== Անցած մրցաշրջանի հանդեպ փոփոխությունները ==


== Մասնակից ակումբներ ==


=== Առաջնության աշխարհագրություն ===
Պրեմիեր Լիգա 2015/2016 մրցաշրջանը ընդգրկում է 5 թիմ Լոնդոնից։ Լիվերպուլ և Մանչեսթեր քաղաքները ներկայացնում են երկուական թիմ։ Առաջնության մասնակցում է նաև Ուելսը ներկայացնող Սուոնսի Սիթին։


=== Մարզադաշտեր ===


== Մրցաշարային աղյուսակ ==


== Խաղերի արդյունքներ ==
Ըստ մայիսի 17, 2016 թվական-ի տվյալներովԱղբյուր: Premier League1Տան թիմը ձախ սյունակում է.Գույներ: Կապույտ= տան թիմի հաղթանակ; Դեղին= ոչ-ոքի; Կարմիր= հյուրընկալվող թիմի հաղթանակ.


== Ռմբարկուներ ==
Տվյալներն աջանության ավարտին


== Ծանոթագրություններ ==


== Արտաքին հղումներ ==
Մրցաշարի պաշտոնական կայք (անգլ.)
(9044) Կաորու

(9044) Կաորու (անգլ.՝ Kaoru), աստերոիդ աստերոիդների հիմնական գոտում։ Հայտնաբերվել է 1991 թվականի մայիսի 18-ին Սատորու Օտոմոյի և Օսամու Մուրամացուի կողմից Կիյոսատոյում։
Միջին հեռավորությունը Արեգակից կազմում է 2,238157 ա. մ., առավելագույնը մոտենում է 2,0105 ա. մ. հեռավորության վրա և հեռանում 2,4658 ա. մ.։ Արեգակի շուրջ մեկ ամբողջական պտույտ է կատարում 1223,02 երկրային օրվա ընթացքում, իր ուղեծրով շարժվելով միջինում 0,294353 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,66° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9044) Կաորու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բելիչի (գյուղ, Լյուբոմլի շրջան)

Անվան այլ կիրառումների համար տե՛ս՝ ԲելիչիԲելիչի (ուկրաիներեն՝ Бі́личі), գյուղ Ուկրաինայի Վոլինի մարզի Լյուբոմլի շրջանում։ Հիմնադրվել է 1547 թվականին։
2001 թվականի տվյալներով Բելիչի գյուղում բնակվում էր 246 մարդ։ Բնակավայրը զբաղեցնում է 0,59 կմ² տարածք։ Բնակչության խտությունը կազմում էր 416,95 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կալմական Աբդուկադիրով

Կալմական Աբդուկադիրի Աբդուկադիրով (ղազ.՝ Қалмақан Әбдіқадыров, ապրիլի 15, 1903(1903-04-15), Շիելի, Կզըլ-Օրդայի մարզ, Ղազախական ԽՍՀ, ԽՍՀՄ - ապրիլի 30, 1964(1964-04-30), Շիելի, Կզըլ-Օրդայի մարզ, Ղազախական ԽՍՀ, ԽՍՀՄ), ղազախ բանաստեղծ, արձակագիր, թարգմանիչ։ ԽՄԿԿ անդամ (1928):


== Կենսագրություն ==
Ծնվել է չքավոր ղազախի ընտանիքում։ Տասներկու տարեկանից բատրակություն է արել. բայի մոտ բատրակ է եղել մինչև 1924 թվականը։ Զբաղվել է ինքնակրթությամբ։ 1925 թվականին աուլից գնացել է քաղաք, որտեղ կառապանի աշխատանքի է անցել «Еңбекші қазақ» թերթի խմբագրությունում։ Նույն տարում տպագրվում է նրա «Сырдария» բանաստեղծությունը։ Բանաստեղծությունների անդրանիկ՝ «Բատրակ» ժողովածուն, տպագրվում է 1927 թվականին։
1928 թվականին ընդունվում է ԽՄԿԿ շարքերը։ 1932-1936 թվականներին «Социалста Қазақстан» թերթում բաժնի վարիչ է եղել և գրական աշխատող, «Әдебиет майданы» ամսագրում՝ տնօրենի տեղակալ։ 1936-1938 թվականներին եղել է Ղազախստանի խորհրդային գրողների միության գրական ֆոնդի տնօրենը, իսկ 1938-1939 թվականներին Ջամբուլ Ջաբաևի գրական քարտուղարը։


== Ստեղծագործությունը ==
Գրական գործունեությունը սկսել է 1920-ական թվականներին։ Հեղինակ է մի շարք բանաստեղծական ժողովածուների՝ «Բատրակ» (ղազ.՝ Жалшы, 1927), «Ընթացք» (1932), «Ածխագործ» (1934), «Өлендер» (1935), «Բանաստեղծությունների ժողովածու» (1948) և այլն։ Նրա ստեղծագործությունների հիմնական մոտիվը ղազախ ժողովրդի կյանքն է սոցիալիզմի ներքո, նրա մասնակցությունը սոցիալիստական վերափոխմանը։ «Երդում» (ղազ.՝ Серт, 1945) բանաստեղծությունների ժողովածուն գրել է ռազմաճակատում, նվիրված է Հայրենական մեծ պատերազմին։
Գրել է նաև արձակ ստեղծագործություններ, որոնց մեջ առանձնանում են երեխաների համար գրվածները՝ «Ամանտայ», «Քաղցր սեխեր» (1936), ինչպես նաև «Կոմսոմոլյան օղակ» (1948) վիպակը, «Պատմվածքներ» (1952) ժողովածուն և այլն։ «Қажымұқан» վիպակը հրատարակվել է 1954, 1956, 1959 թվականներին։
Ղազախերեն է թարգմանել Արևելքի գրականության դասականներին՝ Ֆիրդուսուն, Ալիշեր Նավոին (1948), ղրղըզ գրող Աալի Թոքոմբաևի, ռուս գրող Վադիմ Կոժևնիկովի ստեղծագործությունները։ Թարգմանել է նաև արաբական «Հազար ու մի գիշեր»-ի հեքիաթները (հրատարակվել է 1949, 1955, 1962 թվականներին)։


== Ծանոթագրություններ ==
Կոնստանտինովկա (գյուղ, Լիպովեցի շրջան)

Անվան այլ կիրառումների համար տե՛ս՝ ԿոնստանտինովկաԿոնստանտինովկա (ուկրաիներեն՝ Костянтинівка), գյուղ Ուկրաինայի Վիննիցայի մարզի Լիպովեցի շրջանում։ Հիմնադրվել է 1654 թվականին։
2001 թվականի տվյալներով Կոնստանտինովկա գյուղում բնակվում էր 749 մարդ։ Բնակավայրը զբաղեցնում է 2551 կմ² տարածք։ Բնակչության խտությունը կազմում էր 293,61 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չուլպան (գյուղ, Բիժբուլյակսկի շրջան)

Անվան այլ կիրառումների համար տե՛ս՝ ՉուլպանՉուլպան (ռուս.՝ Чулпан, բաշկիրերեն՝ Сулпан), գյուղ Ռուսաստանի Բաշկորտոստան հանրապետության Բիժբուլյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 126 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թոփքափը

«Թոփքափը» (անգլ.՝ Topkapi), ֆիլմ գողության մասին, ռեժիսոր՝ Ժյուլ Դասին, ստեղծված էրիկ Ամբլերի «Օրվա լույսի ներքո» վեպի հիման վրա։ «Օսկար» մրցանակ է ստացել երկրորդ պլանի լավագույն դերասան անվանակարգում, մրցանակն ստացել է Պիտեր Ուստանովը (թույլ կամքով խարդախ Սիմփսոն).


== Սյուժե ==
Բարձր կարգի հանցագործներ` Էլիզաբեթ Լիպը և Վալտեր Հարփերը, նոր գործ են սկսել։ Նրանց նպատակը թանկարժեք դաշույնն է, որը պահվում է Թոփքափըում։ Խաբեբա Արթուր Սիմփսոնին գտնում են Հունաստանում հանգստանալու ժամանակ։ Նա անհրաժեշտ է դժվար գողությունը կազմակերպելու և թուրքական ոստիկանության զգոնությունը թուլացնելու համար։ Միևնույն ժամանակ, մինչև վերջին պահը, Սիմփսոնը ինքն էլ չէր կասկածում, որ նա ներգրավված է դարի գողության մեջ։
Իրականում թանգարանից հանցագործների կողմից կատարված գողությունը հաջողվում է կատարելապես, բայց նրանք հաշվի չեն առել այն փաստը, որ ոստիկանությունը քնած չէ։ Պարզվեց, որ Արթուրը կրկնակի խաղ էր խաղում, և ամբողջ խումբը ընկնում է թուրքական բանտ։


== Դերերում ==
Պիտեր Ուստինով - Արթուր Սայմոն Սիմփսոն
Մելինա Մերկուրի - Էլիզաբեթ Լիպ
Մաքսիմիլիան Շելլ - Վալտեր Հարփեր
Ռոբերտ Մորլի - Սեդրիկ էջ
Ժիլ Սեգալ - Ջուլիո
Ջեսս Հան - Հանս Ֆիշեր
Ակիմ Թամիրով - խոհարար Գերվին
Տիտոս Վանդիս - Հարբեկ
Ջո Դասին - Իոսիֆ


== Մրցանակներ ==
Օսկար (կինոմրցանակ, 1965)
Օսկար մրցանակ` օժանդակ դերի լավագույն դերասանի համար (Պիտեր Ուստինով).
«Ոսկե գլոբուս» մրցանակ լավագույն դերասանի համար` կատակերգություն ժանրում։ Կատակերգության լավագույն դերասան՝ Պիտեր Ուստինով
«Ոսկե գլոբուս» մրցանակ լավագույն դերասանուհու համար` կատակերգություն ժանրում։ Կատակերգության լավագույն դերասանուհի՝ ՊՄելինա Մերկուրի
Լավագույն դերասան (Պիտեր Ուստինով).


== Ծանոթագրություններ ==


== Արտաքին հղումներ ==
обзор и критика фильма на сайте(չաշխատող հղում) Variety (անգլ.)
обзор и критика фильма на сайте Archived 2016-03-04 at the Wayback Machine. efilmcritic (անգլ.)
Կալե (արբանյակ)

Անվան այլ կիրառումների համար տե՛ս՝ Կալե (այլ կիրառումներ)Կալե (հուն․՝ Καλή), Յուպիտերի անկանոն բնական արբանյակներից է, ունի հակադարձ շարժում։ Հայտնաբերվել է աստղագետներ Սքոթ Շեփարդի և Դևիդ Ջուիտի կողմից, հայտնաբերման մասին հայտնվել է 2001 թվականին, սկզբում արբանյակը ստացել է S/2001 J 8 ժամանակավոր անվանումը։
Կալեն ունի մոտ 2 կմ տրամագիծ, և պտտվում է Յուպիտերի շուրջ միջինում 23 217 000 միլիոն կմ հեռավորության վրա, 729,5 օրվա ընթացքում։ Արբանյակի ուղեծրի թեքումը կազմում է 165° խավարածրի հարթության նկատմամբ (166° Յուպիտերի հասարակածի նկատմամբ), իսկ էքսցենտրիսիտետը 0,260 է։
Կալեն պատկանում է Կարմեի խմբին, որի արբանյակները ունեն հակադարձ շարժում, հեռավորությունը մոլորակից ընկնում է 23 - 24 գիգամետր միջակայքում, իսկ ուղեծրի թեքումը մոտ 165° է։
Արբանյակի անունը տրվել է 2003 թվականի օգոստոսին, այն անվանվել է Հունական դիցաբանության քարիտ Կալեի անունով, ով համարվում էր Զևսի դուստրը։


== Տես նաև ==
Յուպիտերի արբանյակներ


== Ծանոթագրություններ ==
Տարակլիայի պետական համալսարան

Տարակլիայի պետական համալսարան (Universitatea de Stat din Taraclia) Մոլդովայի հյուսիսարևելյան Տարակլիա քաղաքում գործող համալսարան։ Բացվել է 2004 թվականի հոկտեմբերի 1-ին։


== Պատմություն ==
Մոլդովայի բուլղարական համայնքում առաջին համալսարանն ստեղծվել է Մոլդովայի նախագահի 2004 թվականի մարտի 30-ի հրամանագրով։ Համալսարանը բացվել է 2004 թվականի հոկտեմբերի 1-ին։ Բացման արարողությանը մասնակցել են Մոլդովայի նախագահ Վլադիմիր Վորոնինը և Բուլղարիայի նախագահ Գեորգի Պարավանովը։ Համալսարանի առաջին ռեկտորն է եղել պրոֆեսոր Նիկոլայ Չերվենկովը (2004-2010)։ Ի սկզբանե համալսարանը կոչվել է Տարակլիայի պետական համալսարան, 2009 թվականի մարտի 13-ից կոչվում է Գրիգորի Ցամբլակի անունով։


== Դասընթացներ ==
Համալսարանն առաջարկում է և բակալավրիատի և մագիստրոսական դասընթացներ։ Համալսարանում դասավանդում են՝

Բուլղարերեն և գրականություն, ռումիներեն և գրականություն
Ռումիներեն և գրականություն, անգլերեն և գրականություն
Առաջնային կրթության մանկավարժություն
Երաժշտություն
Պատմություն
Սոցիալական պաշտպանության ծառայություններ
Հաշվապահություն
Նախադպրոցական մանկավարժություն, ռումիներեն և գրականություն


== Ծանոթագրություններ ==


== Արտաքին հղումներ ==
http://tdu-tar.md Տարակլիայի պետական համալսարան. պաշտոնական կայք
Ալացկիվի

Անվան այլ կիրառումների համար տե՛ս՝ Ալացկիվի (այլ կիրառումներ)Ալացկիվի (էստ․՝ Alatskivi), գյուղական ավան Էստոնիայի Տարտումաա նահանգի Ալացկիվի շրջանում։
2011 թվականի տվյալներով գյուղական ավանում բնակվում էր 456 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Աստերոիդների ցանկ (40101-40200)

Աստերոիդների ցանկ (40001-40100)  • Աստերոիդների ցանկ  • Աստերոիդների ցանկ (40201-40300)
 Աստերոիդների ցանկ (40001-40100)  • Աստերոիդների ցանկ  • Աստերոիդների ցանկ (40201-40300)


== Աղբյուր ==
«Discovery Circumstances: Numbered Minor Planets (40001)-(45000)»։ www.minorplanetcenter.net
Ֆեյսբուքի հարցումների լեզու

Ֆեյսբուքի Հարցումների Լեզու (անգլ.՝ Facebook Query Language, FQL) SQL ոճի հարցումների լեզու է, որը թույլ է տալիս որոշակի տվյալներ ստանալու համար հարցումներ կատարել Ֆեյսբուքին՝ միևնույն ժամանակ խուսափելով Ֆեյսբուքի հարթակի API-ի օգտագործման անհրաժեշտությունից։ FQL-ից տվյալներն լռելյան վերադարձվում են JSON ձևաչափով։


== Պատմություն ==
FQL-ն հասանելի է 2007-ի փետրվարից։


== Օրինակ ==
Հետևյալ հարցման մեջ ստանում ենք ընթացիկ օգտագործողի տվյալների 4 տարբեր տիպեր միևնույն աղյուսակից («status»-ից)՝


== Ծանոթագրություններ ==
Հյուստոն շրջան (Թենեսի)

Անվան այլ կիրառումների համար տե՛ս՝ Հյուստոն շրջան (այլ կիրառումներ)Հյուստոն շրջան (անգլ.՝ Houston County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 518 կմ² է, բնակչությունը՝ 8.088 մարդ (2000 թ. տվյալներով)։ Շրջկենտրոնն է Էրին բնակավայրը։ Կազմավորվել է 1871 թ.։
Թավրիզի շուկա

Թավրիզի շուկա  (պարս. بازار تبریز‎; ադրբ.՝ Təbriz bazarı, تبریز بازاری), Թավրիզի ամենահին փակ շուկան, որը 2010 թ. ներառվել է ՅՈՒՆԵՍԿՕ-ի համաշխարհային ժառանգության ցանկում։ Դարեր շարունակ Թավրիզ քաղաքը կանգնած է եղել Մետաքսի ճանապարհին։ Քաղաքից այս ճանապարհը շարունակվել է դեպի հյուսիս, հարավ և արևմուտք։ Առևտրային ճանապարհի վրա գտնվելու շնորհիվ, քաղաքը դարձել էր կարևոր տարածաշրջանային  և տարբեր քաղաքակրթությունների  հատման  կենտրոն։ Եվ հենց դա պատճառ դարձավ, որպեսզի քաղաքում ձևավորվի այսօր արդեն համաշխարհային ճանաչում ունեցող Թավրիզի շուկան։ Հետագա զարգացման ընթացքում այն վերածվեց մեծ կոմպլեքսի, որը տարածվեց մոտ 1 միլիոն քառակուսի մետրի վրա և ունեցավ 4 կիլոմետր երկարությոն։ Գտնվելով Թավրիզի կենտրոնում, այս շուկան  իրենից ներկայացնում է մի քանի մասնագիտացված խոշոր շուկաների ամբողջություն։ Որպես օրինակ` Ամիր շուկան, որը մասնագիտացված է  ոսկեղենի առևտրում և  Մոզաֆարիեն, որը մասնագիտացված է  խալիների, կոշիկների և այլ ապրանքների վաճառքում։ 16-րդ դարում, երբ Սեֆևյանների մայրաքաղաք դարձավ Թավրիզը, շուկայի համար սկսվեց ծաղկման շրջանը ։ 17-րդ դարում քաղաքը դադարեց լինել մայրաքաղաք, սակայն չկորցրեց տնտեսական ու առևտրային առումով իր կարևորությունը։ Մեր օրերում, չնայած շուկայում  մեծ թվով ժամանակակակից առևտրի կենտրոնների ու խանութների առկայությանը, Թավրիզի շուկան շարունակում է պահպանել ոչ միայն քաղաքի, այլ ամբողջ նահանգի տնտեսական կենտրոնի կարգավիճակը։
Հատկանշական է, որ Թավրիզի շուկան մի քանի անգամ եղել է քաղաքական կռվների բեմ` 1905-1911 թթ. սահմանադրական հեղափոխության և 1978-1979 թթ. իսլամական հեղափոխության ժամանակ։
Շուկան նաև համարվում է նաև  մի քանի կրոնական ծիսակատարությունների անցկացման վայր։ Շուկայի տարածքում Աշուրայի օրերին մուսուլմանները 10 օր շարունակ անցկացնում են Աշուրայի հիշատակի երեկոներ։ Այդ ընթացքում շուկայոմ առևտուրը դադարեցվում է։ Կրոնական ավանդույթի համաձայն, Թավրիզի շուկայի հետնամասում կառուցվել են մի քանի մզկիթներ։  Դրանցիցի ամենահայտնին Ուրբաթօրյա մզկիթն է։ Ներկայումս շուկայի տարածքում գործում է 28  մզկիթ, 8 դպրատուն, 7 շուկա, հինգ բաղնիք և մեկ  մարզասրահ։


== Գրականություն ==
Gregorian, Vartan (2003). The Road to Home: My Life and Times. New York: Simon & Schuster.
Levinson, David and Karen Christensen (2002). Encyclopedia of Modern Asia. New York: Scribner’s.
Swiętochowski, Thaddeus (1995). Russia and Azerbaijan: A Borderland in Transition. New York: Columbia University Press.


== Արտաքին հղումներ ==
Պաշտոնական կայք Archived 2014-05-17 at the Wayback Machine.
Գյոքսու (այլ կիրառումներ)

Գյոքսու, կարող է վերաբերել՝

Գյոքսու - գյուղ Արևմտյան Հայաստանում, Բիթլիսի վիլայեթի Բիթլիսի գավառում
Գյոքսու - գյուղ Արևմտյան Հայաստանում, Էրզրումի վիլայեթի Խնուսի գավառակում
Գյոքսու - գետ Եփրատի ավազանում, նրա ձախակողմյան վտակ Դերջան գետի օժանդակը
Գյոքսու - գետ Եփրատի ավազանում, նրա աջակողմյան վտակ Դերջան գետի օժանդակը
Գյոքսու - գետակ Հայկական լեռնաշխարհում, Եփրատի ավազանում։ Նրա աջակողմյան Խնուս վտակի օժանդակը
Գյոքսու - գետակ Կիլիկիայում, Ջահան գետը կազմով երեք ճյուղերից մեկը
Գյոքսու - գետակ Կիլիկիայում, Սարոսի ավազանում։ Սարոս գետից բաժանվում է, անցնում է Ադանայի նահանգի հյուսիսով և ոռոգում Քոզանի գավառի կենտրոնական մասը
Գյոքսու - գետ Կիլիկիայում։ Այսպես է կոչվում Սարոսի աջակողմյան վտակ Կորկուն գետի վերին հոսանքը
Գյոքսու - գետ Տիգրիսի ավազանում, նրա աջակողմյան վտակը, հոսում է Դիարբեքիրից հարավ-արևելք ընկած շրջանով
Ծինուբան (Բորժոմի մունիցիպալիտետ)

Ծինուբան (վրաց.՝ წინუბანი), գյուղ Վրաստանում։ Գտնվում է Սամցխե-Ջավախք մարզի Բորժոմի մունիցիպալիտետում։


== Դիրք ==
Գյուղը գտնվում է ծովի մակարդակից 1520 մետր բարձրության վրա։ Շրջկենտրոն Բորժոմից հեռու է 32 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1 մարդ։


== Ծանոթագրություններ ==
Խոնարհ-Մելեք

Խոնարհ-Մելեք, հայկական իգական անուն։ Առաջացել է հայերեն խոնարհ և արաբերեն melek՝ «հրեշտակ» բառից։ Բարբառային ձևով դարձել է Խունարմելեք։


== Գործածություններ ==
Խունարմելեք, կին Ծերի և մեծ մայր տանուտեր Սատաղայի, ով Աղթամարում Թումա քահանային 1476 թվականին գրել տվեց մի Ավետարան։
Խունարմելեք, հիշատակվել է 1701 թվականին։


== Ծանոթագրություններ ==
Արի (այլ կիրառումներ)

Արի, կարող է վերաբերել՝

Արի - գյուղ Արևմտյան Հայաստանում, Բիթլիսի վիլայեթի Բուլանըխի գավառակում
Արի - կոմունա Ֆրանսիայում՝ Պիկարդիա մարզում՝ Էնա գավառում
Արի - կոմունա Իտալիայում, գտնվում է Աբրուցո մարզում՝ Կիետիի գավառում
Գերմանիան Եվրատեսիլ երգի մրցույթում

Գերմանիան մասնակցել է Եվրատեսիլ երգի մրցույթին սկսած 1956 թ., սակայն նա բաց է թողել 1996 թվականի Եվրատեսիլը, քանի որ Գերմանիան չի անցել նախընտրական փուլը և, հետևաբար, չի մասնակցել այդ տարվա մրցույթին։ Ոչ մի ուրիշ երկիր այդքան հաճախ չի ներկայացված եղել։ Մինչ Գերմանիայի վերամիավորումը 1990-ին, նա ներկայացվում էր որպես Արևմտյան Գերմանիա (Գերմանիայի Դաշնային Հանրապետության)։ Արևելյան Գերմանիան (Գերմանիայի Դեմոկրատական ​​Հանրապետություն) չի մասնակցել մրցույթին։
Գերմանիան հաղթել է մրցույթը երկու անգամ։ 1982-ին և 2010-ին։ Թեև Գերմանիայի մասնակիցները ունեցել են սահմանափակ հաջողություններ համեմատ իրենց հարևանների, հանրային հետաքրքրությունը շարունակ բարձր է մնացել ու մնում։
Գերմանիան, Մեծ Բրիտանիաի, Իտալիայի, Ֆրանսիայի և Իսպանիայի հետ, «Մեծ Հինգ»-ի անդամ է, որոնք ավտոմատ կերպով անցնում են եզրափակիչ։
Եվրատեսիլ երգի մրցույթի կիսաեզրափակիչները հեռարձակում է ՀԳՀ-ը, իսկ եզրափակիչը հեռարձակում է ԱՌԴ-ի առաջին ալիքը։


== Մասնակիցներ ==
XX կիսաեզրափակիչներում նշանակում են ավտո-որակավորում։ Սա կարող է լինել արդյունք հետևյալ երկու պատճառներից։ Եթե երկիրը հաղթել է նախորդ տարվա մրցույթը, հաջորդ տարի նա չի մրցելու որևէ կիսաեզրափակչում։ Մյուս պատճառն այն է, որ Մեծ Քառյակի (Հնգյակի) երկիր-անդամները չեն մասնակցում որևէ կիսաեզրափակիչ փուլում։
XX եզրափակիչներում նշանակում է, որ երկիրը չի անցել եզրափակիչ փուլ։


== Եվրատեսիլը Գերմանիայում ==


== Պատկերադարան ==

		
		
		
		


== Հղումներ ==
Գերմանիայի էջը Eurovision.tv կայքում
(5514) Կառելռասկա

(5514) Կառելռասկա (անգլ.՝ Karelraska), աստերոիդ աստերոիդների հիմնական գոտում։ Հայտնաբերվել է 1989 թվականի հունվարի 29-ին Զդենկա Վավրովայի կողմից Կլետում։
Միջին հեռավորությունը Արեգակից կազմում է 2,563046 ա. մ., առավելագույնը մոտենում է 2,1127 ա. մ. հեռավորության վրա և հեռանում 3,0134 ա. մ.։ Արեգակի շուրջ մեկ ամբողջական պտույտ է կատարում 1498,76 երկրային օրվա ընթացքում, իր ուղեծրով շարժվելով միջինում 0,240198 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,53° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5514) Կառելռասկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վրաց-ուկրաինական հարաբերություններ

Վրաց-ուկրաինական հարաբերություններ, Ուկրաինայի և Վրաստանի միջև երկկողմ հարաբերություններ միջազգային քաղաքականության, տնտեսության, կրթության, գիտության, մշակույթի և այլ բնագավառներում։
Վրաստանը ճանաչել է Ուկրաինայի անկախությունը 1991 թվականի դեկտեմբերի 12-ին, դիվանագիտական հարաբերությունները երկու երկրների միջև հաստատվել են 1992 թվականի հուլիսի 22-ին։ 1994 թվականի ապրիլի 5-ին Թբիլիսիում Ուկրաինան բացել է Վրաստանում Ուկրաինայի դեսպանատունը։ Ուկրաինայում Վրաստանի դեսպանատունը բացվել է 1994 թվականի օգոստոսի 19-ին Կիևում։


== Պատմություն ==


=== Ազատության համար պայքարի ժամանակաշրջան։ 1917-1921 թվականներ ===
Չնայած պաշտոնական հարաբերությունների բացակայությանը՝ Ուկրաինական պետությունը ակտիվ հարաբերություններ էր պահպանում Վրաստանի Դեմոկրատական Հանրապետության հետ։ 1918 թվականի հուլիսի 4-ին Վրաստանի վարչապետ Նոէ Ժորդանիան նամակով դիմեց Ուկրաինական պետության Արտաքին գործերի նախարար Դմիտրի Դորոշենկոյին՝ նշելով այնտեղ Վրաստանի Դեմոկրատական Հանրապետության՝ Ուկրաինայում լիազոր ներկայացուցիչներին։ Վրաստանի դիվանագիտական ներկայացուցչությունը Կիևում սկսել է աշխատել 1918 թվականի սեպտեմբերի սկզբին։ Արդյունքում, ուկրաինացի պաշտոնատար անձինք վրացիների հետ միասին 1918 թվականի սեպտեմբեր-դեկտեմբեր ամիսների ընթացքում համատեղ կերպով վերամշակել են ուկրաինա-վրացական միջպետական համաձայնագիրը՝ առևտրա-տնտեսական և քաղաքական բնագավառների վերաբերյալ։
Վրաստանում Ուկրաինայի հյուպատոսությունը ստեղծվել է՝ համաձայն 1918 թվականի հուլիսի 4-ին ընդունված «Գեներալ հյուպատոսությունների և արտասահմանում հյուպատոսական գործակալությունների ստեղծման մասին» օրենքի։ Ուկրաինայի և Վրաստանի միջև դիվանագիտական հարաբերությունների հետագա զարգացմանը խանգարել է բոլշևիկների ընդվզումը՝ երկու երկրների դեմ։


== Ծանոթագրություններ ==


== Արտաքին հղումներ ==
Ուկրաինայի դեսպանատունը Վրաստանում Archived 2016-03-11 at the Wayback Machine. (ուկր.), (անգլ.), (վրաց.)
Embasy of Georgia to Ukraine Archived 2014-04-07 at the Wayback Machine. (անգլ.), (վրաց.)
Ուկրաինա-Վրաստան Archived 2012-03-22 at the Wayback Machine. Країни світу Archived 2012-03-22 at the Wayback Machine. կայքում
(5642) Բոբիուիլիամս

(5642) Բոբիուիլիամս (անգլ.՝ Bobbywilliams), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1990 թվականի հուլիսի 27-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,314577 ա. մ., առավելագույնը մոտենում է 1,5421 ա. մ. հեռավորության վրա և հեռանում 3,0871 ա. մ.։ Արեգակի շուրջ մեկ ամբողջական պտույտ է կատարում 1286,19 երկրային օրվա ընթացքում, իր ուղեծրով շարժվելով միջինում 0,279896 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 24,98° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5642) Բոբիուիլիամս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նվարդ Վարդանյան

Նվարդ Պողոսի Վարդանյան (հունիսի 3, 1940(1940-06-03), Մարսել), հայ թարգմանչուհի։ Հայաստանի գրողների միության անդամ (1995 թ.):


== Կենսագրություն ==
Նվարդ Վարդանյանը ծնվել է 1940 թվականին, Մարսելում։ 1948 թվականին Վարդանյանների ընտանիքը տեղափոխվել է Երևան։ Ավարտել է Երևանի պետական համալսարանի ռոմանագերմանական ֆակուլտետի ֆրանսերենի բաժինը։ 1966 թվականից Վարդանյանը ԵՊՀ ռոմանական լեզուների բանասիրության ամբիոնում դասավանդում է ֆրանսերեն, ինչպես նաև «Գեղարվեստական թարգմանություն» և «Ոճաբանություն» առարկաները։
Թարգմանել է Ժ. Ժան Ռասինի, Ալֆոնս Դոդեի, Ֆրանսուազ Սագանի, Ստենդալի, Ի. Մինասի, Պոլ Էլուարի, Ժորժ Սանդի և ֆրանսիացի այլ հեղինակների ստեղծագործություններ։
Նվարդ Վարդանյանի թարգմանությունները տպագրվել են գրական հանդեսներում («Գարուն», «Արտասահմանյան գրականություն», «Նոր-դար», «Աստղիկ»)։ Գեղարվեստական թարգմանության տեսության հարցերին առնչվող հոդվածների հեղինակ է։ Թարգմանված բազմաթիվ գրքերի հեղինակ է։


== Երկեր ==
Զրուցասեր գունապնակ, Երևան, 2012 թ.։
Բաց հանգույցներ (վեպ), Երևան, 2008 թ.։


=== Թարգմանություններ ===
Մի բույլ ‎‎ֆրանսիական քնարերգությունից (XIX-XX դդ.) (Ալֆոնս դը Լամարթին, Ալֆրեդ դը Մյուսե, Շառլ Բոդլեր, Պոլ Վերլեն, Լոթրեամոն, Էմիլ Վերհառն, Պոլ Վալերի, Իսկուհի Մինաս, Ժյուլ Սուպերվիլ, Ժան Պիեր Ժուվ, Սեն¬Ժոն Պերս, Յանի Սևակ, Պիեր Ռևերդի, Մորիս Բլանշար, Պոլ Էլուար, Անդրե Բրետոն, Ֆրանսիս Փոնժ, Ռոբերտ Դեսնոս, Ժակ Պրևեր, Ռեյմոն Քընո, Ռընե Շար, Ալեն Բոսքե, Գիյվիկ, Ժորժ Բրասենս, Ժակ Բրել, Շառլ Ազնավուր), Երևան, 2006 թ.։
Մարսել Պրուստ, Կորուսյալ ժամանակի որոնումներում, Երևան, 2006 թ.։
Մորիս Մետերլինկ, Մեղուների կյանքը, Խոնարհների գանձը, Երևան, 2000 թ.։
Վան Գոգի նամակները, Երևան, 1998 թ.։
Մորիս Մետերլինկ, Թատերգություններ, Երևան, 1997 թ.։
«Թարգմանչաց արվեստ» շտեմարան։


== Մրցանակներ ==
Մայր Աթոռ սբ. Էջմիածնի և ՀԳՄ «Կանթեղ» թարգմանական մրցանակ, 2007 թ.


== Ծանոթագրություններ ==
Կլյոնովկա (գյուղ, Սիմֆերոպոլի շրջան)

Կլյոնովկա (ուկրաիներեն՝ Кленівка, Ղրիմի թաթարերեն՝ Tuvatay), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։ Բնակավայրը նախկինում նաև անվանվել է Սկվորցովո, Տուատայ։
2001 թվականի տվյալներով Կլյոնովկա գյուղում բնակվում էր 955 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մարս Բլաֆում ատոմային ռումբ ընկնելու միջադեպ

1959 թվականի մարտի 11-ին Մարս-Բլաֆում ատոմային ռումբ ընկնելու միջադեպ, անձնակազմի սխալմամբ ԱՄՆ-ի ՌՕՈՒ-ի В-47 ռմբակոծիչից միջուկային զինամթերք գցելը Հարավային Կարոլինայի Մարս Բլաֆ գյուղի բնակեցված շրջանում՝ սովորական պայթուցիկի պայթուցիչի հետագա պայթեցմամբ․ պայթուցիչը ռումբի  պլուտոնային պայթուցիկի սեղմման համար էր։ Պայթյունի արդյունքում տնամերձ տարածքում վեց մարդ ստացել է վնասվածք, փլվել է մի քանի շինություն։ Տուժած ընտանիքը հայց է ներկայացրել դատարան ԱՄՆ-ի ՌՕՈՒ-ի դեմ, որի արդյունքում այն ստացավ 54 000 դոլար փոխհատուցում։


== Միջադեպի նկարագրություն ==
1958 թվականի մարտի 11-ին ժամը 16:34-ին ամերիկյան 375-րդ ռմբակոծիչ էսկադրիլիայի 308-րդ ռմբակոծիչ ավիաթևի Boeing B-47E-LM «Stratojet» ռեակտիվ ռմբակոծիչը, որը տեղակայված էր Սավաննայի մոտակայքում, «Հանթեր» ավիաբազայից օդ բարձրացավ և ուղղություն վերցրեց Լեսթերշիրում գտնվող «Բրանթինգթորփ» անգլիական ավիաբազա։ Ինքնաթիռում գտնվում էր Mk.6 30 կիլոտոննա կշռող ատոմային ռումբ, որը պետք է օգտագործվեր, եթե Խորհրդային Միության հետ զինված հակամարտություն սկսվեր։ Թռրչքի ընթացքում շտուրման Բրյուս Կուլկան հրամանատարի խնդրանքով գնաց բեռնախուց՝ ռումբի պահպանիչ պահանակը ստուգելու համար, քանի որ օդաչուների խցում վառվել էր նախազգուշացնող լուսային ազդանշանը, որը վկայում էր ռումբը գցելու մեխանիզմի ֆիքսատորի անսարքությունը։ Ֆիքսատորն ապարդյուն փնտրելուց հետո նա բարձրացավ ռումբի արտակարգ գցման թողարկիչ սարքավորման վրա, որպեսզի այն ավելի լավ տեսնի և պատահմամբ գործի գցեց այն։ Երեք տոննա կշռող ռումբը կոտրեց ինքնաթիռի դիտանցքը և ընկավ 4600 մետր բարձրությունից։ Կուլկային հաջողվեց մնալ ինքնաթիռում։
Այդ օրը վեց և ինը տարեկան Ելենա և Ֆրենսիս Գրեգ քույրերը և նրանց 9 տարեկան զարմուհի Էլլա Դևիսը գտնվում էին խաղատնակում, որը կառուցել էր նրանց հայրը՝ Վալտերը, Մարս Բլաֆի իրենց տան ետնամասում՝ անտառի մեջ։ Ցերեկը նրանք որոշեցին դուրս գալ այնտեղից և հեռացան բակից 180 մետր։ Ատոմային ռումբի սովորական պայթուցիչը պայթեց գետնի հետ շփման ժամանակ՝ թողնելով 20 մետր տրամագծով և 10 մետր խորությամբ խառնարան։ Ատոմային «միջուկը» պահպանվում  էր ինքնաթիռում առանձին։ Ոչնչացվեց այգին և մանկական տաղավարը և վնասվեցին մի քանի շինություններ։ Ուշագրավ է, որ ոչ մի զոհ չեղավ։ Այդուհանդերձ, պայթյունի հետևանքով Գրեգ ընտանիքի վեց անդամ ստացավ վնասվածք։ Տուժողները դատական հայց ներկայացրին ԱՄՆ-ի Ռազմական օդային ուժերի դեմ։ Արդյունքում Գրեգներին վճարվեց 54 հազար դոլար փոխհատուցում, որը 2014 թվականի տվյալներով համարժեք էր 441 405 դոլարի։ Անձնակազմը ներողություն խնդրեց ընտանիքից և կարողացավ խուսափել լուրջ պատժից։ Միջադեպը լուսաբանել են ազգային և տեղական լրատվամիջոցները։ Պայթյունի խառնարանը մնում է մինչ օրս՝ չնայած ծածկվել է բուսականությամբ։ Ռումբն ընկնելու վայրը նշված է հուշատախտակով։


== Ծանոթագրություններ ==


== Արտաքին հղումներ ==
«'Dead' A-Bomb Hits US Town» (անգլերեն) 
«Книга о том, как нам всем повезло» (ռուսերեն)։ Атомный Эксперт։ Արխիվացված է օրիգինալից 2016-03-05-ին
Էդ Դևիս

Էդվարդ Ադամ Դևիս (անգլ.՝ Edward Adam Davis, հունիսի 5, 1989(1989-06-05), Վաշինգտոն, Կոլումբիայի շրջան, ԱՄՆ), ամերիկացի պրոֆեսիոնալ բասկետբոլիստ, որը հանդես է գալիս Բասկետբոլի ազգային ասոցիացիայի Յութա Ջազ ակումբի կազմում։
Դպրոցական տարիներին հանդես է եկել Բենեդիտայնի ավագ դպրոցի բասկետբոլի հավաքականի կազմում։ Դևիսը նախկին NBA բասկետբոլիստ Թերի Դևիսի որդին է, որն անցկացրել է 10-ը մրցաշրջան (1989-2001) և հանդես է եկել Մայամի Հիթ, Դալաս Մավերիքս, Դենվեր Նագեթս և Վաշինգտոն Վիզարդս ակումբների կազմում։ 2010 NBA դրաֆթի ժամանակ ընտրվել է Տորոնտո Ռեպտորսի կողմից՝ 13-րդ համարի ներքո։


== Կարիերայի ցուցանիշներ ==


=== NBA ===


==== Ամենաամյա մրցաշրջան ====


==== Փլեյ Ի ====


=== Համալսարանական առաջնություն ===


== Ընտանիք ==
Էդը Անջելա Ջոնսի և Թերի Դևիսի որդին է։


== Ծանոթագրություններ ==


== Արտաքին հղումներ ==
http://eddavisbasketball.com/ Էդ Դևիս. պաշտոնական կայք
Ժաննա դ’ Արկը համբուրում է ազատագրության սուրը

«Ժաննա դ’ Արկը համբուրում է ազատագրության սուրը» (անգլ.՝ Joan of Arc Kissing the Sword of Delivrance), անգլիացի նկարիչ Դանթե Գաբրիել Ռոսսետտիի նկարը։ Հեղինակն այն  վրձնել է 1863 թվականին։ 1996 թվականից նկարը գտնվում է Ստրասբուրգի ժամանակակից արվեստի թանգարանում՝ 55.996.8.1 ինվենտար համարի ներքո։


== Պատմություն ==

1862 թվականին փաստաբան Ջեյմս Անդերսոն Ռոուզը Ռոսսետտին նկար ստեղծելու պատվեր է տվել։ Որպես բնորդուհի նկարիչն ուզում էր ընտրել մի կնոջ, որն արտաքնապես տղամարդու նման կլիներ. այդպիսին դարձել է Բեյեր ազգանունով մի գերմանուհի, սակայն մի քանի աղբյուրներում որպես բնորդուհի նշվում է Ագնես Մանետին։ Նկարիչը գոհ էր իր ստեղծագործությունից։ Նկարի սյուժեն հանրահայտ էր, և Ռոսսետտիին մի քանի օրինակ էին պատվիրել։ Դրանց մեջ էր 1864 թվականի ջրաներկով նկարը, որը պատվիրել էր Էլեն Հիթոնը։ Ռոսսետտին պատվիրատուին ուղղված իր նամակում գրել է, որ ջրաներկը կատարողական վարպետության տեսանկյունից և կոլորիտայնությամբ գերազանցել է բնօրինակին, սակայն նրա կարծիքն ուրիշները չեն կիսել, օրինակ նկարչի եղբայրը՝ քննադատ Ուիլյան Մայքլ Ռոսսետտին, կարծում էր, որ բնօրինակն անգերազանցելի է։ Այդ կարիծիքի օգտին հաճախ համեմատել են Ռոսսետտիի ավելի ուշ շրջանի «Ժաննա դ’Արկ» նկարը, որն ավարտվել էր նկարչի մահից քիչ առաջ։
Նկարն ունեցել է մի շարք տերեր։ 1996 թվականից այն գտնվում է Ստրասբուրգի ժամանակակից արվեստի թանգարանում։ Նկարը ցուցադրվել է Մեծ Բրիտանիայում, Ֆրանսիայում, ԱՄՆ-ում։


== Ծանոթագրություններ ==
Երվանդ Բ

Երվանդ Բ (ծն.թ. անհայտ - մ.թ.ա. մոտ 344), Հայաստանի սատրապ։ Սերել է Դարեհ I Մեծ Աքեմենյանի զինակից Հիդարնեսից, որը մ.թ.ա. VI դարում խնամիացել էր Երվանդունի արքայատան հետ։ Ամուսնացել է Աքեմենյան Արտաքսերքսես թագավորի դստեր՝ Հռոդոգունեի հետ։ Ըստ Քսենոփոնի, Երվանդի օրոք Հայաստանի սատրապությունն ընդգրկել է գրեթե ամբողջ Հայկական լեռնաշխարհը։ Մ.թ.ա. 386 թվականից հետո Երվանդը Փոքր Ասիայում վարել է տարբեր պաշտոններ, գլխավորել նրա սատրապների ապստամբությունը Արտաքսերքսես II-ի դեմ։ Ապստամբության ճնշումից հետո Երվանդը կրկին հպատակվել է Արտաքսերքսեսին և ճանաչվել Միսիայի սատրապ։ Աթենքում գտնված արձանագրությունները վկայում են, որ Երվանդն ի վերջո հանգրվանել է Հունաստանում և, հավանորեն, մահացել այնտեղ։


== Գրականություն ==
Քսենոփոն, Անաբասիս, Երևան, 1970։


== Ծանոթագրություններ ==


== Աղբյուրներ ==
History of Armenia, E. L. Danielyan, A. A. Melkonyan, Yerevan, 2008, Zangak Publishing, ISBN 978-99941-1-425-2
Պաուլինենաուե

Պաուլինենաուե (գերմ.՝ Paulinenaue), քաղաք Գերմանիայի Բրանդենբուրգ երկրամասում։
Գտնվում է Հաֆելլանդ շրջանի կազմում։ Բնակչությունը 1209 մարդ է (ըստ 2010 թվականի դեկտեմբերի 31-ի տվյալների)։ Զբաղեցնում է 20,00 կմ² տարածք։ Պաշտոնական կոդ՝ 12 0 63 112։
Քաղաքը ստորաբաժանվում է 2 քաղաքային շրջանի։


== Ծանոթագրություններ ==
Ջորջո Արմանի (այլ կիրառումներ)

Ջորջո Արմանի, կարող է վերաբերել՝

Ջորջո Արմանի - իտալացի աշխարհահռչակ դիզայներ
Ջորջո Արմանի - իտալական նորաձևության առևտրային կազմակերպություն և նորաձևության տուն է, որը հիմնադրել է Ջորջիո Արմանին
Աշխարհի հիշողություն

«Աշխարհի հիշողություն» (անգլ.՝ Memory of the World), Միավորված Ազգերի Կրթության, Գիտության և Մշակույթի Կազմակերպության (ՅՈՒՆԵՍԿՕ) ծրագիր, որի նպատակն է համաշխարհային փաստագրական ժառանգության պահպանումը։ Մեկնարկել է 1992 թ.: Ծրագրի առաքելությունն է.

Հեշտացնել համաշխարհային փաստագրական ժառանգության պահպանումը առավել պատշաճ տեխնիկական մեթոդներով։
Ապահովել համաշխարհային փաստագրական ժառանգության համընդհանուր մատչելիությունը։
Բարձրացնել փաստագրական ժառանգության առկայության և նշանակության վերաբերյալ համընդհանուր իրազեկվածությունը։Ծրագրի շրջանակներում 1997 թ.-ից` 2 տարին մեկ, կատարվում է համաշխարհային փաստագրական ժառանգության միջազգային ցուցակագրում։ ՅՈՒՆԵՍԿՕ-ի «Աշխարհի հիշողություն» Միջազգային ցուցակը (անգլ.՝ Memory of the World Register) կազմվում է Միջազգային խորհրդատվական կոմիտեի եզրակացության հիման վրա և հաստատվում է ՅՈՒՆԵՍԿՕ-ի Գլխավոր տնօրենի որոշմամբ։ Այն ընդգրկում է համաշխարհային բացառիկ արժեք և միջազգային նշանակություն ունեցող փաստագրական ու վավերագրական հարուստ ժառանգություն՝ ձեռագրեր, փաստաթղթեր, գրադարանային հավաքածուներ, արխիվներ, տեսա-հնչյունային նյութեր և այլն։ Միջազգային ցուցակում 2013 թ. դրությամբ առկա են տարբեր երկրների շուրջ 200 նյութեր։


== Հայաստանը «Աշխարհի հիշողություն» ծրագրում ==
2013 թ. դրությամբ Միջազգային ցուցակում Հայաստանից ընդգրկված են (ըստ ընդգրկման տարեթվերի).

Մաշտոցի անվան Մատենադարանի հին ձեռագրերի հավաքածուն (1997)
Բյուրականյան Առաջին շրջահայությունը (Բ. Մարգարյանի իրականացրած՝ աստղային երկնքի սպեկտրային Առաջին շրջահայությունը) (2011)
Արամ Խաչատրյանի ձեռագիր նոտաները և կինոերաժշտությունը (2013)


== Արտաքին հղումներ ==
(անգլ.)
Եվդոքս

Եվդոքսոս Կնիդոսցի  (Εὔδοξος ὁ Κνίδιος, մ. թ. ա. 408 կամ Մ.թ.ա. 390-ականներ, Կնիդոս, Հին Հունաստան - մ. թ. ա. 355, Կնիդոս, Հին Հունաստան), մաթեմատիկոս և աստղագետ։
Պլատոնյան դպրոցի ներկայացուցիչ։ Մաթեմատիկական աշխատություններում առաջինն է օգտագործել սպառման մեթոդը, սա հիմք է տալիս ենթադրելու, որ Եվդոքսոսը ծանոթ էր սահմանի ժամանակակից հասկացությանը։ Մշակել է համեմատությունների ընդհանուր տեսությունը (շարադրված է Էվկլիդեսի «Սկզբունքներ»-ի 5-րդ գրքում)։ Ստեղծել է երկրակենտրոն համակարգի ինքնատիպ մոդել։ Եվդոքսոսի աշխատությունները մեզ չեն հասել։


== Ծանոթագրություններ ==
Եղնիկը (վիպակ)

«Եղնիկը» (անգլ.՝ The Yearling), ամերիկացի գրող Մարջորի Ռոուլինգսի  պատանեկան (անգլ.՝ young-adult fiction) վիպակը, Պուլիտցերյան մրցանակի դափնեկիր  «գեղարվեստական գրքի համար» (անգլ.՝ Pulitzer Prize for Fiction, 1939): 1938 թվականին ԱՄՆ-ում ամենաշատ վաճառված գիրքը։ Վիպակը հաճախ ներառվում է ԱՄՆ-ում դեռահասների պարտադիր ընթերցանության ծրագրում։


== Սյուժե ==
12-ամյա Ջոդին անտառում գտնում է փոքրիկ որբացած եղնիկի։ Նրանք դառնում են լավագույն ընկերներ, բայց մեկ տարի անց նրանք ստիպված են բաժանվել. եղնիկը դարձել է չափահաս անտառային կենդանի և չի կարող հետագայում ապրել մարդկանց հետ…


== Հիմնական կերպարներ ==
Ջոդի Բաքսթեր - տասներկուամյա տղա
Էզրա «Փենի» Բաքսթեր - Ջոդիի հայրը
Օրի Բաքսթեր - Ջոդիի մայրը
Ֆլագ - եղջերու, որին պահում է Ջոդին
Ֆորեստներներ (Բաք, Արկ, Լեմ, Գեբի, Փեք և այլն) —  Բաքսթերների ընտանիքի հարևաններ


== Էկրանավորումներ ==
1941 - էկրանավորման առաջին փորձը։ Տարբեր խնդիրների պատճառով նկարահանումները չեղյալ են հայտարարվել, իզուր ծախսվել են յոթ ամիս և կես միլիոն դոլար։
1946 - «Եղնիկ» գեղարվեստական ֆիլմ, ռեժիսոր՝ Կլարենս Բրաուն, գլխավոր դերերում՝ Կլոդ Ջարման, Գրեգորի Պեկ և Ջեյն Ուայման։ Ստացել է երկու «Օսկար» և մեկ «Ոսկե գլոբուս»։
1965 - Բրոդվեյի մյուզիքլ, երաժշտությունը՝ Մայքլ Լեոնարդի, բանաստեղծությունները և սցենարը՝ Հերբերտ Մարտինի, պրոդյուսեր և սցենարիստ՝ Լոր Նոտո, դերերում՝ Դեվիդ Ուեյն և Դոլորես Ուիլսոն։
1983 - «Kojika Monogatari» ճապոնական անիմացիոն տարբերակ։
1994 - հեռուստաֆիլմ, ռեժիսոր՝ Ռոդ Հարդի (գլխավոր դերերում՝ Պիտեր Շտրաուս և Ջին Սմարթ)։


== Փաստեր ==

Վիպակի խմբագիրը՝ Մաքսվել Պերկինսը (անգլ.՝ Maxwell Perkins), աշխատել է Էռնեստ Հեմինգուեյի, Ֆրենսիս Սքոթ Ֆիցջերալդի և այլ հայտնի գրողների հետ։
Վիպակի հրապարակումից և ֆիլմի թողարկումից հետո Juniper Prairie Wilderness (Օկալա ազգային անտառ, Ֆլորիդա) արգելանոցային գոտում հայտնվել է «Եղնիկի արահետը» (անգլ.՝ The Yearling Trail), որտեղով զբոսնելով կարելի է նայել այն վայրերը, որտեղ տեղի են ունեցել վիպակի և ֆիլմի գործողությունները։
ԽՍՀՄ-ում գիրքը հրատարակվել է «Հասակակիցներ» վերնագրով։


== Ծանոթագրություններ ==


== Արտաքին հղումներ ==
Վիպակի տեքստը (անգլ.) gutenberg.net.au կայքում
Վիպակի վերլուծությունն ու գրախոսականները goodreads.com կայքում 
Վիպակի տարբեր հրատարակություններ library.sc.edu կայքում
On Location: The Central Florida Of «The Yearling» npr.org կայքում
Վիպակի համառոտ բովանդակությունը, ստուգողական հարցեր penguinreaders.com կայքում
Վիպակի համառոտ բովանդակությունը, ստուգողական հարցեր glencoe.com կայքում
Off the Grid

«Off the Grid», ամերիկացի ռեփեր Քանյե Ուեսթի երգը նրա «Donda» (2021) տասներորդ ստուդիական ալբոմից։ Երգի ձայնագրմանը մասնակցել են Playboy Carte-ը և Five o Foreign-ը։ Երգը թողարկվել է urban contemporary radio-ում որպես «Donda» ալբոմի չորրորդ սինգլ 2021 թվականի նոյեմբերի 30-ին։


== Պատմություն ==
2020 թվականի հուլիսի 18-ին Ուեսթը Թվիթերի իր էջում հայտարարել է «Donda» ալբոմի մասին և հրապարակել «Off the Grid» մակագրությամբ թրեք-ցանկը։ Դեկտեմբերին հայտնի է դարձել, որ Քանյեն Playboi Carti-ի «Whole Lotta Red» ալբոմի գործադիր պրոդյուսերն է, որը թողարկվել է 2020 թվականի դեկտեմբերի 25-ին։ Այդ սեսիաների ընթացքում Քարթերը ձայնագրել է «Off The Grid» երգի մի տունը։ Playboi Carti-ի հատվածը հայտնվել է համացանցում այն բանից հետո, երբ Ուեսթը երգը միացրել է դեկտեմբերին Բելգիայի հյուրանոցում իր գտնվելու ժամանակ։ Քանյեն Fivio Foreign-ին խնդրել է գնալ Մերսեդես Բենց Սթեդիում օգոստոսի 5-ին։ Սկզբում երգում դրիլ մաս չի եղել, սակայն այն ավելացվել էր այն բանից հետո, երբ Fivio Foreign-ը սկսել է նվագել Քանյեի համար իր երգերը, և նա հարցրել է, թե ով է եղել այդ թրեքի պրոդյուսերը։ Ռեփերը պատասխանել է, որ պրոդյուսերը Ozzy-ն է, որից հետո Ուեսթը խնդրել է տանել նրան Ատլանտա։ Երգը պաշտոնապես ներկայացվել է 2021 թվականի օգոստոսի 5-ին։


== Ձայնագրության մասնակիցներ ==
Ըստ Tidal-ի տվյալների.

Քանյե Ուեսթ - պրոդյուսեր, վոկալ
Playboi Carti - վոկալ
Fivio Foreign - վոկալ
30 Roc - պրոդյուսեր
AyoAA - պրոդյուսեր
Ojivolta - պրոդյուսեր
David & Eli - համապրոդյուսեր
Sloane - լրացուցիչ արտադրություն
Irko - մասթերինգ, միքսինգ
Ալեխանդրո Ռոդրիգեզ-Դոուսոն - ձայնագրություն
Drrique render - ձայնագրություն
Ջեյմս Քելսո - ձայնագրություն
Josh Berg - ձայնագրություն
Լորենզո Վոլֆ - ձայնագրություն
Միկալայ Սքրոբատ - ձայնագրություն
Ռորք Բեյլի - ձայնագրություն
Ուիլ Չեյսոն - ձայնագրություն
Լուիս Բելլ - վոկալի պրոդյուսեր
Պատրիկ Հանդլի - վոկալի պրոդյուսեր


== Հիթ-շքերթներ ==


== Հավաստագրեր ==


== Ծանոթագրություններ ==
Լեոն Բլյում

Լեոն Բլյում (ֆր.՝ André Léon Blum, ապրիլի 9, 1872(1872-04-09)[…], Փարիզ - մարտի 30, 1950(1950-03-30)[…], Ժուի-ան-Ժոզա), ֆրանսիական քաղաքական և պետական գործիչ, ֆրանսիական սոցիալիստական կուսակցության (ՍՖԻՕ) պարագլուխ 1920։


== Կենսագրություն ==
Բլյումը եղել է թատերական և գրական քննադատ։ 19-րդ դարի 90-ական թվականներից վերջերին հարել է սոցիալիստական շարժմանը, 1902 թվականին մտել Ժ․ Ժորեսի գլխավորած ֆրանսիական սոցիալիստական կուսակցության մեջ։ 1919 թվականին առաջին անգամ ընտրվել է դեպուտատների պալատում։ Բլյումը հանդես եկավ ՍՖԻՕ–ի Կոմինտերնին միանալու դեմ և նրա պառակտման (1920) թվականին գլխավոր կազմակերպիչներից էր։ 1928 թվականից ՍՖԻՕ–ի կենտրոնական օրգան «Պոպյուլեր դե Փարի» թերթի քաղաքական տնօրենն էր։ 1936 թվականի հունիսից մինչև 1937 թվականը հունիսը և 1938 թվականի մարտ–ապրիլին Բլյումը գլխավորել է ժողովրդական ճակատի կառավարությունը, որն իսպանական գործին «չմիջամտելու» իր քաղաքականությամբ նպաստեց ֆաշիզմի կողմից հանրապետական Իսպանիայի տապալմանը (1939)։ 1946 թվականի դեկտեմբերից մինչև 1947 թվականի հունվարը դարձյալ գլխավորում էր կառավարությունը, որը գաղութային պատերազմ սանձազերծեց Վիետնամում։ Արտաքին քաղաքականության մեջ Բլյումը պրոամերիկյան և հակասովետական դիրքորոշում ուներ, կոչ էր անում հրաժարվել մարքսիստական վփլիսոփայությունից՝ նրան հակադրելով «հումանիստական սոցիալիզմի» իր տեսությունը։


== Ծանոթագրություններ ==


== Արտաքին հղումներ ==
Leon Blum Archive at marxists.org
Maison de Léon et Jeanne Blum Archived 2010-04-13 at the Wayback Machine.
Cercle Léon Blum Archived 2013-07-31 at the Wayback Machine. (in French)
Յունովկա

Յունովկա (ուկրաիներեն՝ Юнівка), գյուղ Ուկրաինայի Վոլինի մարզի Լոկաչինի շրջանում։ Հիմնադրվել է 1946 թվականին։
2001 թվականի տվյալներով Յունովկա գյուղում բնակվում էր 216 մարդ։ Բնակավայրը զբաղեցնում է 84 կմ² տարածք։ Բնակչության խտությունը կազմում էր 2,57 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Յուզեֆ Պոնյատովսկի

Յուզեֆ Պոնյատովսկի (մայիսի 7, 1763(1763-05-07)[…], Վիեննա, Հաբսբուրգի միապետություն - հոկտեմբերի 19, 1813(1813-10-19)[…], Լայպցիգ, Սաքսոնիայի թագավորություն), իշխան, Լեհաստանի գեներալ, Ֆրանսիայի մարշալ (1813)։


== Կենսագրություն ==
1780 թվականից ծառայել է ավստրիական բանակում, 1788 թվականից եղել է Իոսիֆ II կայսեր համհարզը։ 1789 թվականին Լեհաստանի թագավոր Ստանիսլավ Ավգուստի (որի զարմիկն էր Պոնյատովսկին) հրավերով եկել է Լեհաստան, մասնակցել Լեհաստանի բանակի վերակազմությանը։ 1794 թվականի լեհական ապստամբության ժամանակ հաջողությամբ գործել է պրուսիական, զորքերի դեմ։ 1806-1807 թվականների ռուս-պրուսիական-ֆրանսիական պատերազմում անցել է Նապոլեոնի կողմը։ 1807 թվականին Վարշավայի դքսության ռազմական, մինիստրն էր։ 1812 թվականին կազմել է 100 հազարանոց լեհական բանակ և մասնակցել Ռուսաստանի դեմ Նապոլեոնի արշավանքին, (նապոլեոնյան «Մեծ բանակի» 5-րդ լեհական կորպուսի հրամանատարն էր)։ Մասնակցել է 1813 թվականի Լայպցիգի ճակատամարտին։ Ծանր վիրավոր Յուզեֆ Պոնյատովսկին Էլստեր գետը լողալով անցնելու ժամանակ խեղդվել է։ Վարշավայում Յուզեֆ Պոնյատովսկու պատվին հուշարձան է կանգնեցված (1913)։


== Ծանոթագրություններ ==